Narodna skupština
20150619

Da, po amandmanu. Dakle, šta je suština? Mi nudimo opciju. Jedna opcija je ova koju je Vlada izabrala, da se stvar premesti u Hidrometeorološki zavod. To je državni organ. Ima tehničke kapacitete, u smislu radara, praćenja, itd. Dakle, to nije sporno. Ali, takođe nije sporno ni to da je ovo druga mogućnost, kada Sektor za vanredne situacije zajedno sa delom zaposlenih koji i sada rade te stvari, ili bi radili u smislu praćenja gradonosnih oblaka, se premesti u jednu novu agenciju koja bi koštala manje nego što se sada Veljino ministarstvo, koje ne postoji, sektor i ljudi u Hidrometeorološkom zavodu prebace u jednu novu agenciju. Dakle, nijedan dinar više se ne bi plaćao. Toliko oko ušteda. Oko gradonosnih oblaka. Zašto je spomenuta FEMA, američka agencija? Zato što tamo imateuragane, imate druge prirodne katastrofe koje napadaju Severnoamerički kontinent koje, Bogu hvala, mi nemamo. Mi imamo neke druge nepogode, mahom u licu ove Vlade.